CELEX: 32004D0864
Language: da
Date: 2004-12-16 00:00:00
Title: 2004/864/EF: Kommissionens afgørelse af 16. december 2004 om ændring af afgørelse 1999/478/EF om fornyelse af Den Rådgivende Komité for Fiskeri og Akvakultur

17.12.2004   
            
            
               DA
            
            
               Den Europæiske Unions Tidende
            
            
               L 370/91
            
         
      KOMMISSIONENS AFGØRELSE
   
   af 16. december 2004
   om ændring af afgørelse 1999/478/EF om fornyelse af Den Rådgivende Komité for Fiskeri og Akvakultur
   (2004/864/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, og
   ud fra følgende betragtninger:
   
               (1)
            
            
               Det er vigtigt for Kommissionen at få input fra aktørerne i anliggender vedrørende gennemførelsen af den fælles fiskeripolitik. Ved Kommissionens afgørelse 71/128/EØF (1) blev der nedsat en rådgivende komité for fiskeri. Sidstnævnte afgørelse blev erstattet af Kommissionens afgørelse 1999/478/EF af 14. juli 1999 om fornyelse af Den Rådgivende Komité for Fiskeri og Akvakultur (2). I artikel 3 i afgørelse 1999/478/EF er det fastsat, hvem der er medlem af Den Rådgivende Komité for Fiskeri og Akvakultur.
            
         
               (2)
            
            
               Ved afgørelse 1999/478/EF blev der oprettet fire arbejdsgrupper til udarbejdelse af komitéens udtalelser. Akvakultur hører ind under arbejdsgruppe 2.
            
         
               (3)
            
            
               På grund af den hastige vækst i den europæiske akvakultur i de seneste år bør denne sektors interesser repræsenteres bedre i Den Rådgivende Komité for Fiskeri og Akvakultur. Komitéen bør derfor udvides til også at omfatte næstformanden i arbejdsgruppe 2. Afgørelse 1999/478/EF bør ændres i overensstemmelse hermed —
            
         TRUFFET FØLGENDE AFGØRELSE:
   Artikel 1
   I artikel 3 i afgørelse 1999/478/EF foretages følgende ændringer:
   
               a)
            
            
               Første punktum affattes således:
               »Komitéen består af 21 medlemmer, i det følgende benævnt »medlemmerne«.«
            
         
               b)
            
            
               Stk. 2 affattes således:
               »2.   Komitéen består endvidere af formanden og næstformanden i Sektordialogkomitéen for Fiskeri og formanden og næstformanden i arbejdsgruppe 1, 2, 3 og 4 som omhandlet i artikel 7.«
            
         Artikel 2
   Denne afgørelse træder i kraft på tredjedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 16. december 2004.
      
         
            På Kommissionens vegne
         
         Joe BORG
         
         
            Medlem af Kommissionen
         
      
   
   
      (1)  EFT L 68 af 22.3.1971, s. 18.
   
      (2)  EFT L 187 af 20.7.1999, s. 70.